**Neil Warnock** (s. 1. joulukuuta 1948) on englantilainen jalkapallovalmentaja ja entinen pelaaja. 

Warnock on tunnettu kärkevästä tyylistään kommentoida pelaajia, kannattajia ja tuomareita, mikä on usein johtanut ongelmiin niin seurojen johdon kuin jalkapalloliiton kanssa. Hän on onnistunut nostamaan valmentamansa seuran kahdeksan kertaa sarjaporrasta ylemmäs.

Ura
---

Pelaajaurallaan Warnock edusti useita alasarjojen joukkueita vuosina 1967–1979. Hän pelasi Chesterfieldissä, Rotherham Unitedissa, Hartlepool Unitedissa, Scunthorpe Unitedissa, Aldershotissa, Barnsleyssa, York Cityssä ja Crewe Alexandrassa.

Warnockin päävalmentajaura alkoi Burton Albionissa 1981, jossa hän vietti viisi vuotta. Burton Albionista Warnock siirtyi Scarborough'n päävalmentajaksi ja konferenssin mestaruuden 1987. Vuonna 1989 Warnock siirtyi Notts Countyn päävalmentajaksi ja onnistui nostamaan sen 3. divisioonasta pääsarjatasolle kahdessa vuodessa. Notts County putosi heti takaisin ja lopulta Warnock lähti seurasta 1993. Vuosina 1993c1999 Warnock valmensi Torquay Unitedia, Huddersfield Townia, Plymouth Argylea, Oldham Athleticia ja Burya.

Vuonna 1999 Warnock nimitettiin Sheffield Unitedin päävalmentajaksi, jona hän toimi vuoteen 2007 asti. Hän johdatti seuran FA Cupin ja liigacupin välieriin 2003 ja kolme vuotta myöhemmin mestaruussarjasta Valioliigaan. Sheffield United ei kuitenkaan säilynyt sarjassa yhtä kautta pidempään ja Warnock erosi. Hän valmensi Crystal Palacea 2007–2010 kunnes siirtyi Queens Park Rangersiin, jotka hän johdatti Valioliigaan kauden 2010–2011 päätteeksi. Kausi 2011–2012 alkoi QPR:ltä hyvin ja lokakuussa se voitti sensaatiomaisesti Chelsean 1–0. Vuodenvaihteeseen tultaessa Warnockin suojattien peliesitykset alkoivat heiketä ja seura vajosi lähemmäs putoamisviivaa. Lopulta seurajohto erotti Warnockin tammikuussa 2012 QPR:n pelattua yhdeksän ottelua ilman voittoa. Warnockin viimeiseksi otteluksi jäi 1–1 tasapeliin päättynyt FA Cupin kamppailu MK Donsia vastaan. 

Helmikuun puolivälissä 2012 Warnock siirtyi Mestaruussarjassa pelaavan Leeds Unitedin päävalmentajaksi 1,5-vuotisella sopimuksella. Hän erosi tehtävästään 1. huhtikuuta 2013. 

Elokuun lopulla 2014 Warnock palasi Valioliigaseura Crystal Palacen päävalmentajaksi.  Palacen peliesitykset jäivät Warnockin alaisuudessa heikoiksi ja joukkue vajosi Valioliigan häntäpäähän. Lopulta seurajohto erotti Warnockin vuoden 2014 lopussa. 

Lokakuussa 2015 Warnock palasi Queens Park Rangersin organisaatioon neuvonantajaksi. Marraskuussa 2015 Warnock toimi yhden pelin ajan seuran päävalmentajana Chris Ramseyn saatua potkut. Helmikuussa 2016 Warnock nimitettiin Mestaruussarjassa pelaavan Rotherham Unitedin manageriksi, ja hänen aikanaan joukkue nousi putoajan paikalta ylemmäs ja säilytti lopulta sarjapaikkansa yhdeksän pisteen erolla parhaaseen putoajaan, Charltoniin. Kauden jälkeen Warnockin sopimusta seuran kanssa ei kuitenkaan jatkettu.

Lokakuun alussa 2016 Warnock palasi valmennustehtäviin Mestaruussarjan toiseksi viimeiseksi juuttuneen Cardiff Cityn päävalmentajana. Cardiff paransi peliesityksiään kokeneen Warnockin alaisuudessa ja nousi Mestaruussarjan putoamiskamppailusta keskikastiin sijalle 12. Kaudella 2017–2018 Warnock luotsasi Cardiffin Mestaruussarjassa voitosta voittoon ja taistelemaan noususta Valioliigaan. Joukkueen heikoin jakso oli vuodenvaihteessa, kun Cardiff hävisi neljä perättäistä ottelua. Warnock sai joukkueen tappiokierteen oikaistua ja lopulta walesilaiset sijoittuivat Mestaruussarjassa toiseksi ja varmistivat suoralla nousulla paluun Valioliigaan neljän vuoden tauon jälkeen. Cardiff ei onnistunut säilyttämään kaudella 2018–2019 liigapaikkaansa vaan putosi takaisin Mestaruussarjaan kahden pisteen erolla Brightoniin. Kauden jälkeen Cardiffin seurajohto ilmoitti, että 70-vuotias Warnock jatkaa seuran päävalmentajana putoamisesta huolimatta.

Kaudella 2019–2020 Cardiff ei kyennyt taistelemaan noususta Valioliigaan. Cardiffin juututtua Mestaruussarjan keskikastiin seurajohto ja Warnock päätyivät purkamaan sopimuksensa marraskuussa 2019.

Kesäkuussa 2020 Warnock palasi valmennustehtäviin Mestaruussarjassa putoamiskamppailuun vajonneen Middlesbrough´n kanssa. Warnockin johdolla Boro voitti neljä kauden kahdeksasta viimeisestä ottelustaan ja säilytti lopulta sarjapaikkansa. Kaudella 2020/21 Warnock luotsasi joukkueen kymmenenneksi. Mestaruussarjan keskikastiin juuttunut Middlesbrough purki kokeneen Warnockin sopimuksen marraskuun alussa 2021.

Huhtikuussa 2022 ilman seuraa Middlesbrough'sta saamiensa potkujen jälkeen ollut Warnock ilmoitti lopettavansa yli 40-vuotisen valmennusuransa.

Helmikuussa 2023 Warnock pyörsi eläkkeellejäämispäätöksensä ja teki kauden loppuun ulottuvan sopimuksen Mestaruussarjan Huddersfield Townin kanssa. Warnock pelasti Huddersfieldin putoamiselta sarjasta. Syyskuussa 2023 seuran johto ilmoitti, että Warnock jättää seuran.

Saavutukset
-----------

* Englannin Mestaruussarja:
	+ Voitto: 2011
	+ Hopeaa (2): 2006, 2018
* Englannin 2. divisioona
	+ Pudotuspelivoitto (2): 1991, 1995
* Englannin 3. divisioona
	+ Pudotuspelivoitto (2): 1990, 1996

Lähteet
-------

1. ↑  Neil Warnock wins record eighth promotion with Cardiff  6.5.2018. Sky Sports. Viitattu 8.8.2018. (englanniksi)
2. 1 2 3  Neil Warnock profile ESPN Soccernet.  Arkistoitu 4.10.2011. Viitattu 26.9.2011. (englanniksi)
3. ↑  Neil Warnock sacked as manager of QPR Goal.com. Viitattu 9.1.2012. (englanniksi)
4. ↑  CLUB CONFIRM WARNOCK APPOINTMENT Leeds United. Viitattu 20.2.2012. (englanniksi)
5. ↑  Neil Warnock becomes the new Crystal Palace boss as Steve Parish chooses former Eagles manager over Steve Clarke Daily Mail. Viitattu 19.9.2014. (englanniksi)
6. ↑  Neil Warnock: Crystal Palace sack manager after Southampton defeat BBC Sport. Viitattu 4.1.2015. (englanniksi)
7. ↑  Neil Warnock: QPR appoint former manager as advisor to first team BBC Sport. Viitattu 17.10.2015. (englanniksi)
8. ↑  Chris Ramsey sacked as Queens Park Rangers head coach BBC Sport. Viitattu 5.11.2015. (englanniksi)
9. ↑  Neil Warnock named Rotherham manager until end of season  11.2.2016. BBC. Viitattu 6.4.2016. (englanniksi)
10. ↑  Neil Warnock: Rotherham United contract will not be extended  18.5.2016. BBC. Viitattu 6.6.2016. (englanniksi)
11. ↑  Neil Warnock: Neil Warnock named manager after Paul Trollope sacking  5.10.2016. BBC. Viitattu 25.12.2016. (englanniksi)
12. ↑  Newcastle crowned Championship winners after late Jack Grealish Aston Villa equaliser halts Brighton  7.5.2017. The Telegraph. Viitattu 24.5.2017. (englanniksi)
13. ↑  Cardiff City secured automatic promotion to the Premier League  6.5.2018. BBC. Viitattu 7.5.2018. (englanniksi)
14. ↑  Neil Warnock to remain Cardiff manager, confirms chairman Mehmet Dalman  14.5.2019. BBC. Viitattu 15.5.2019. (englanniksi)
15. ↑  Neil Warnock leaves Cardiff City by mutual consent  11.11.2019. The Guardian. Viitattu 22.7.2020. (englanniksi)
16. ↑  Neil Warnock replaces Jonathan Woodgate as Middlesbrough boss  23.6.2020. BBC. Viitattu 22.7.2020. (englanniksi)
17. ↑  Neil Warnock: Middlesbrough part company with veteran manager  6.11.2021. BBC. Viitattu 9.11.2021. (englanniksi)
18. ↑  Neil Warnock announces retirement from football aged 73 after 42 years in management and 16 clubs  9.4.2022. Sky Sports. Viitattu 21.2.2023. (englanniksi)
19. ↑  NEIL WARNOCK RETURNS TO TOWN AS MANAGER!  13.2.2023. Huddersfield Town. Viitattu 21.2.2023. (englanniksi)
20. ↑  Neil Warnock: Huddersfield Town boss to leave Terriers after Stoke City game on Wednesday  18.9.2023. BBC Football. Viitattu 21.9.2023. (englanniksi)

Aiheesta muualla
----------------

* Warnockin valmentajatilastot Soccerbase.com

  


|  |  |  |  |
| --- | --- | --- | --- |
|   | Edeltäjä:**Adrian Heath** | **Sheffield Unitedin päävalmentaja**12/1999–2007 | Seuraaja:**Bryan Robson** |

|  |  |  |  |
| --- | --- | --- | --- |
|   | Edeltäjä:**Peter TaylorTony Pulis** | **Crystal Palacen päävalmentaja**10/2007–3/20108–12/2014 | Seuraaja:**Paul HartAlan Pardew** |

|  |  |  |  |
| --- | --- | --- | --- |
|   | Edeltäjä:**Paul Hart** | **Queens Park Rangersin päävalmentaja**3/2010–1/2012 | Seuraaja:**Mark Hughes** |

|  |  |  |  |
| --- | --- | --- | --- |
|   | Edeltäjä:**Simon Grayson** | **Leeds Unitedin päävalmentaja**2/2012–4/2013 | Seuraaja:**Brian McDermott** |

|  |  |  |  |
| --- | --- | --- | --- |
|   | Edeltäjä:**Paul Trollope** | **Cardiff Cityn päävalmentaja**10/2016–11/2019 | Seuraaja:**Neil Harris** |

|  |  |  |  |
| --- | --- | --- | --- |
|   | Edeltäjä:**Jonathan Woodgate** | **Middlesbrough´n päävalmentaja**6/2020–11/2021 | Seuraaja:**Chris Wilder** |

|  |  |  |  |
| --- | --- | --- | --- |
|   | Edeltäjä:**Mark Fotheringham** | **Huddersfield Townin päävalmentaja**2–9/2023 | Seuraaja:**ei nimetty** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |

 |